
న్యూఢిల్లీ : దేశాన్ని ప్రక్షాళన చేసేందుకు తన ప్రభుత్వం కట్టుబడి ఉందని ప్రధాన మంత్రి నరేంద్ర మోదీ గట్టిగా చెప్పారు. ‘స్వచ్ఛ భారత్’తో మురికిని, పెద్ద నోట్ల రద్దుతో నల్లధనాన్ని తరిమేస్తామని చెప్పారు. నల్లధనాన్ని పసిగట్టే పని గత ఏడాది నవంబరు 8న ప్రారంభమైందన్నారు. దేశాన్ని దోచుకున్నవారిపై తన ప్రభుత్వం కఠిన వైఖరిని అవలంబిస్తోందన్నారు. దేశంలో కొందరు దోపిడీకి పాల్పడుతూ ఉంటే, ఆ దేశం నూతన శిఖరాలకు చేరుకోవడం సాధ్యం కాదన్నారు. దేశం అభివృద్ధి చెందాలనే ఆకాంక్ష ఆ కొద్దిమంది దోపిడీదారులకు ఉండదన్నారు. స్విస్ బ్యాంకుల నుంచి గత ఏడాది వచ్చిన నివేదిక ప్రకారం భారతీయులు స్విస్ బ్యాంకుల్లో దాచుకుంటున్న సొమ్ము 45 శాతం తగ్గినట్లు తెలిసిందన్నారు. రాబోయే రెండేళ్ళలో స్విట్జర్లాండ్ నుంచి ఎప్పటికప్పుడు సమాచారం వస్తుందని, తద్వారా అక్కడి బ్యాంకుల్లో నల్లధనాన్ని జమ చేయడాన్ని నిరోధించవచ్చునని తెలిపారు. దోపిడీదారులను హెచ్చరిస్తూ పేదల నుంచి దోచుకున్నదానిని తిరిగి వారికి ఇవ్వాల్సిందేన్నారు. ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా (ఐసీఏఐ) వ్యవస్థాపక దినోత్సవం సందర్భంగా శనివారం సాయంత్రం ఇందిరా గాంధీ స్టేడియంలో జరిగిన కార్యక్రమంలో మోదీ ప్రసంగించారు.

newdhilly : deshaanni prakshaalana chesenduku tana prabhutvam kattubadi undani pradhaana mantri narendra modii gattigaa cheppaaru. ‘swachcha bharat’thoo murikini, pedda notla raddutho nalladhanaanni tarimestamani cheppaaru. nalladhanaanni pasigatte pani gatha edaadi navambaru 8na praarambhamaindannaaru. deshaanni dochukunnavaaripai tana prabhutvam kathina vaikharini avalambistondannaru. desamlo kondaru dopideeki paalpadutuu unte, aa desham noothana sikharaalaku cherukovadam saadhyam kaadannaaru. desham abhivruddhi chendalane aakanksha aa koddimandi dopidiidaarulaku undadannaru. swis byaankula nunchi gatha edaadi vachina nivedika prakaaram bhaaratheeyulu swis byaankullo dachukuntunna sommu 45 saatam tagginatlu telisindannaaru. raboye rendellalo switzerland nunchi eppatikappudu samacharam vastundani, tadwara akkadi byaankullo nalladhanaanni jama cheyadaanni nirodhinchavachhunani telipaaru. dopidiidaarulanu hecharistuu pedala nunchi dochukunnadaanini tirigi vaariki ivvalsindennaru. institute af charterd accountants af india (icai) vyavasthaapaka dinotsavam sandarbhamgaa sanivaaram saayantram indira gaandhi stadiumlo jarigina kaaryakramamlo modii prasanginchaaru.